ΒΙΟΓΡΑΦΙΚΟ ΣΗΜΕΙΩΜΑ

Ο Δρ Κων/νος Δεμερτζής είναι Αξκός του ΕΣ, εξειδικευμένος σε θέματα ασφάλειας πληροφοριακών συστημάτων και δικτύων. Είναι Μεταδιδακτορικός Ερευνητής σε θέματα Ψηφιακής Ασφάλειας Κρίσιμων Υποδομών με μεθόδους Τεχνητής Νοημοσύνης στο Τμ Πολιτικών Μηχανικών του ΔΠΘ. Έχει Διδακτορικό Δίπλωμα στα Ευφυή Πληροφοριακά Συστήματα από το Τμ Δασολογίας και Διαχείρισης Περιβάλλοντος και Φυσικών Πόρων του ΔΠΘ, Μεταπτυχιακό Δίπλωμα στις Τεχνολογίες Δικτύων Επικοινωνιών και ΗΥ από το Παν/μιο Αιγαίου και είναι απόφοιτος της ΣΜΥ. Είναι πιστοποιημένος αξιολογητής ερευνητικών προγραμμάτων της Ελληνικής και Κυπριακής ΓΓΕΤ, επιστημονικός συνεργάτης στο Καποδιστριακό Παν/μιο Αθηνών, δόκιμος ερευνητής στο Παν/μιο Πελοποννήσου, ενώ έχει πιστοποιηθεί ως ειδικός σε θέματα Ασφάλειας Πληροφοριακών Συστημάτων και Δικτύων από Ελληνικά και Ξένα Παν/μια και Διεθνείς Οργανισμούς. Για το ερευνητικό του έργο έχει λάβει υποτροφίες από το ΔΠΘ και το Παν/μιο Θεσσαλίας, ενώ η διδακτορική του διατριβή βραβεύτηκε σε διεθνή διαγωνισμό της Microsoft για νέους ερευνητές.